Gereformeerde Kerke besluit vandag oor Engels | Maroela Media
Gereformeerde Kerke besluit vandag oor Engels
Die Gereformeerde Kerke in Suid-Afrika sal Woensdag besluit of sy sinode in Engels sal plaasvind.
Die aanbeveling is dat die "saketaal" van die sinode Engels moet wees. Volgens die aanbeveling sal 'n veelvuldige taalbeleid die beste taalbeleid wees, maar die "enorme finansiële implikasies daarvan maak hierdie opsie onhaalbaar".
Dit is in teenstelling met die tweetaal-taalbeleid waarop in 2009 besluit is. Volgens die aanbeveling toon 'n "vergelyking van die uitwerking van die tweetaal-taalbeleid op die onderskeie taalgroepe teenoor Engels as saketaal, dat laasgenoemde die beter opsie is".
Luidens die aanbeveling kan Engels as saketaal in praktyk ingestel word deurdat afgevaardigdes hul bes doen om doeltreffend, tot voordeel van almal, te kommunikeer. "Afgevaardigdes is steeds vry om in hul moedertaal te kommunikeer en direkte vertaling word gegee waar van toepassing of wanneer dit versoek word. Enige afgevaardigde mag vertaling aanvra gedurende die vergadering. Die vertaling moet in alle tale beskikbaar en hoorbaar vir die hele vergadering wees."
Dr. Wikus Buys, 'n direkteur van Aros en president van die Gereformeerde kerk Innesdal, meen dit is nie 'n goeie idee om die sinode in Engels te hou nie en sê die argument van liefde is skynheilig.
"Liefde is om die ander een se belange eerste te stel. Wat die kerk vir homself sê, sê hy ook vir die wêreld. Die kerk sê vir die wêreld dat tale in die pad van kerkeenheid staan. Ware liefde vereis die prysgee van jou eie taal. Dié argument is juis monopoliserend en kom uit die Empire-handboek en nie die Bybel nie."
Dagga-laboratorium in Gauteng-meenthuis gekry
Wag voor passasiers in trein doodgeskiet
Die kerke is nie afhanklik van die sinode nie. Die sinode steun op die kerke se bydraes. Verlaat die sinodes dat hulle doodloop sonder geld.
Ek is moeg dat my taal vertrap en uitgeskuif en melaats hanteer word. By ons skole universiteite en werkplek word die taal n kombuistaal. Afrikaans is uit Afrika. Kom ons bid dat ons taal steeds in ons kerk sy regmatige plek sal behou.
As my taal nie goed genoeg is nie is my geld ook nie.
Dit is maar eintlik belaglik. Gee toe gee toe gee toe gee sommer alles. Gee sommer alles met een slag dan sal daar niks verder wees om oor gehinder te word nie.
Oh my word die Gereformeerde kerke BLOEI reeds, nou wil hulle dit nog met TAAL ook gaan opvoeter .. julle moet maar almal toemaak .. julle wil oral aanpas en daardeur jaag julle mense weg wat julle nog altyd ondersteun het .. JAAG al die AFRIKANERS weg, dan maak julle die kerke vir ENGELSE mense oop . dit is doodreg, ek het gelukkig reeds die skynheilige bediening verlaat .. en gaan hou heerlik in 'n ander kerk kerk, waar ek nie heeltyd vir my wickets hoef te keer nie. Julle sal net julle REUSE SALARISSE wat die dominees deesdae kry… Lees meer »